Source: http://mikkeli.cloudnc.fi/fi-FI/Toimielimet/Kaupunginvaltuusto/Kokous_2082018/Mikkelin_kaupunkistrategian_strategiset_(11957)
Timestamp: 2019-07-16 08:47:03+00:00

Document:
Mikkelin kaupunkistrategian strategiset ohjelmat | Mikkeli
Kokous 20.8.2018
Mikkelin kaupunkistrategian strategiset ohjelmat
Kaupunginvaltuusto, kokous 20.8.2018
§ 92 Mikkelin kaupunkistrategian strategiset ohjelmat
MliDno-2017-1726
Kaupunginhallitus esittää kaupunginvaltuustolle seuraavien kaupunkistrategian osa-alueiden hyväksymistä vuosille 2018-2021:
1. Visio: Teemme yhdessä Saimaan kauniin Mikkelin
2. Arvot: Luottamus, Avoimuus, Yhdenvertaisuus, Kestävä kehitys ja Vaikuttavuus
3. Startegiset päämäärät ja painopisteet:
Hyvän elämän Mikkeli (painopisteet: Yhteisöllisyys, Aktiivinen ja hyvinvointia tukeva arki sekä Sujuva ja turvallinen elämä vauvasta ikäihmisiin)
Kestävän kasvun Mikkeli (painopisteet: Terveellinen ja turvallinen elinympäristö, Elinvoimaisuus sekä Kaupungistuminen)
Korkean osaamisen ja yrittäjyyden Mikkeli (painopisteet: Osaaminen ja T&K&I, Asiakaslähtöiset yrityspalvelut sekä Matkailu, vapaa-ajanasuminen, kulttuuri ja liikunta sekä niihin liittyvä tapahtumatuotanto
4. Strategiset ohjelmat:
Hyvän elämän ohjelma
Kestävän kasvun ohjelma
Kohdan 4 strategiset ohjelmat (ml. hyvinvointikertomus) sekä strategian arviointiin liittyvät lopulliset indikaattorit valmistellaan kevään 2018 aikana siten, että ne valmistuvat kaupunkirakenneselvityksen tulokset huomioiden heti huhtikuun 2018 lopun jälkeen. Elinvoimaohjelman yhteyteen kuvataan EcoSairila- sekä Memory Campus- kehittämisalustat sekä laaditaan erillisenä alaohjelmana Matkailun ja vapaa-ajanohjelma. Mahdollisten muiden kehittämisalustojen kuvaamisen sekä alaohjelmien tarve arvioidaan erikseen ohjelmatyön edistyessä samalla kun tunnistetaan jo olemassa olevien kehittämisohjelmien kiinnittyminen uutteen kaupunkistrategiaan.
Strategian osa-alueet, strategiaprosessi sekä strategian jalkauttaminen kuvataan erikseen laadittavassa arvokirjassa.
Asiasta käydyn keskustelun aikana valtuutettu Marita Hokkanen esitti kaupungin vision muutettavaksi muotoon "Saimaan vireä Mikkeli." Puheenjohtaja totesi, että Marita Hokkasen esitystä ei ole kannatettu, joten se raukesi.
Merkitään, että valtuutettu Markku Kakriainen saapui kokoukseen tämän pykälän käsittelyn aikana ja samalla varavaltuutettu Noora Ruuth poistui kokouksesta.
Merkitään, että valtuutettu Outi Kauria saapui takaisin kokoukseen tämän pykälän käsittelyn aikana.
Merkitään, että strategia- ja kehityspäällikkö Aki Kauranen selosti asiaa kaupunginvaltuustolle.
Aki Kauranen, strategia- ja kehityspäällikkö, aki.kauranen@mikkeli.fi
Mikkelin kaupunginvaltuusto hyväksyi Mikkelin kaupunkistrategian vuosille 2018-2021 kokouksessaan 11.12.2017 § 100. Hyväksytyn päätöksen yhteydessä linjattiin myös, että strategian osa-alueet, strategiaprosessi sekä strategian jalkauttaminen kuvataan erikseen laadittavassa arvokirjassa.
Päivitetty arvokirja on liitteenä.
Kaupunginhallitus hyväksyy liitteen mukaisen esityksen Mikkelin kaupungin arvokirjaksi.
Merkitään, että hyvinvointikoordinaattori Arja Väänänen selosti asiaa kaupunginhallitukselle.
Merkitään, että Seija Kuikka poistui kokouksesta tämän pykälän käsittelyn aikana.
Kaupunginhallitus, 29.1.2018
Strategisten ohjelmien (ml. hyvinvointikertomus) valmistelu ja strategian arviointiin liittyvien indikaattoreiden määrittely on käynnistynyt. Ohjelmat valmistellaan kevään 2018 aikana siten, että ne valmistuvat kaupunkirakenneselvityksen tulokset huomioiden heti huhtikuun 2018 lopun jälkeen.
Strategian toimeenpano toteutetaan kolmen strategisen ohjelman avulla: Hyvän elämän ohjelma, Kestävän kasvun ohjelma ja Elinvoimaohjelma. Valtuuston strategian päämäärille hyväksymät tavoitteet ja painopisteet ovat ohjelmien runkona ja sisällysluettelona. Ohjelmatyöhön kytketään tiiviisti kaupunkirakenneselvitys sekä konsernirakenteen tiivistäminen.
Elinvoimaohjelman yhteyteen kuvataan Saimaa Geopark – matkailun kehittämisalusta, EcoSairila- , Memory Campus- ja Kalevankankaan hyvinvointikampus kehittämisalustat sekä laaditaan erillisenä alaohjelmana Matkailun ja vapaa-ajanohjelma.
Mahdollisten muiden kehittämisalustojen kuvaamisen sekä alaohjelmien tarve arvioidaan erikseen ohjelmatyön edistyessä samalla kun tunnistetaan jo olemassa olevien kehittämisohjelmien kiinnittyminen uuteen kaupunkistrategiaan.
Kehittämisalustat luovat pohjan yhteisille kehittämisprosesseille elinkeinoelämän kehittämiseksi. Kehittämisalusta on konsepti tietyssä toimintaympäristössä, toimijoiden verkoston solmukohta, fyysinen kokonaisuus. Kaupunki omistaa kehittämisalustat ja tilaa alustan eteen tehtävän työn eri toimijoilta.
Kehittämisalustoihin on kiinnittynyt jo nyt fyysisiä rakenteita, yhteistyörakenteita, yrityksiä, asiantuntijoita ja osaamista. Kehittämisalustoilla halutaan viestiä erityisistä Mikkelin vahvuuksista myös kaupungin ulkopuolelle ja houkutella siten uusia toimijoita. Kehittämisalustojen suunnittelun aikaperspektiivinä on tavoitetila vuonna 2030.
Kaupunkirakenneselvitystyöryhmän toimeksiannoksi ja tavoitteiksi 30.4.2018 mennessä on muodostaa kuvaus palvelurakenteesta, henkilöstötarpeista, investoinneista ja näiden taloudellisista vaikutuksista. Työryhmän työn tueksi laaditaan palvelusuunnitelma (aiempi palvelustrategia 2011–2016), kuvataan palveluluokitus, laatukriteerit ja palveluiden kehittämistarpeet.
Konserni- ja elinvoimajaostolle on strategiavalmistelun yhteydessä annettu elinvoimaan liittyviä toimeksiantoja. Näistä keskeisimmät ovat Mikkelin kaupungin omistajapolitiikan tehostamisen ja konsernirakenteen tiivistämisen sekä elinkeinopolitiikan selkeyttämisen valmistelu.
Konsernirakenteen osalta konserni- ja elinvoimajaosto on saanut selvittää tehtävänannon mukaisesti kaupungin konsernirakenteen tiivistämistä ottaen huomioon aiemmin hyväksytyt omistajapoliittiset linjaukset sekä muut tilayhtiöiden yhdistämisiä koskevat selvitykset. Konserni- ja elinvoimajaosto laatii kaupunginhallitukselle esityksen konsernirakenteen tiivistämisestä.
Työohjelma ja alustava aikataulu on käyty läpi konserni- ja elinvoimajaoston kokouksessa. Tehtävän laajuuden ja haastavuuden vuoksi selvitys vaatii hieman valmisteluaikaa ja mahdollisesti myös ulkopuolisia asiantuntijapalveluiden käyttämistä.
Konserni- ja elinvoimajaosto on päättänyt pyytää kaupunginhallitukselta konsernirakenteen tiivistämistä koskevaan valmisteluun valmisteluaikaa, siten että konserni- ja elinvoimajaosto laatii kaupunginhallitukselle esityksen konsernirakenteen tiivistämisestä huhtikuun 2018 loppuun mennessä.
Kaupunginhallitus merkitsee tiedoksi strategisten ohjelmien, kehittämisalustojen ja kaupunkirakenneselvityksen valmistelun tilanteen.
Lisäksi kaupunginhallitus myöntää konserni- ja elinvoimajaostolle konsernirakenteen tiivistämistä koskevaan valmisteluun valmisteluaikaa siten että konserni- ja elinvoimajaosto laatii kaupunginhallitukselle esityksen konsernirakenteen tiivistämisestä huhtikuun 2018 loppuun mennessä.
Lisäksi kaupunginhallitus myönsi konserni- ja elinvoimajaostolle konsernirakenteen tiivistämistä koskevaan valmisteluun valmisteluaikaa siten että konserni- ja elinvoimajaosto laatii kaupunginhallitukselle esityksen konsernirakenteen tiivistämisestä huhtikuun 2018 loppuun mennessä.
Merkitään, että hyvinvointikoordinaattori Arja Väänänen ja konsernitarkastaja Aleksi Paananen selostivat asiaa kaupunginhallitukselle.
Merkitään, että Soile Kuitunen ja Kirsi Olkkonen poistuivat kokouksesta tämän pykälän käsittelyn aikana.
Kaupunginhallitus, 14.5.2018
Kaupunkistrategian 2018-2021 strategiset ohjelmat on valmisteltu ja ne esitellään tarkemmin kaupunginhallitukselle kokouksessa.
Luonnokset strategisiksi ohjelmiksi on lähetetty kaupunginhallituksen jäsenille sähköpostilla 7.5.2018.
Kaupunginhallitus merkitsee tiedoksi strategisten ohjelmien esittelyt.
Merkitään, että talousjohtaja Heikki Siira, sivstysjohtaja Virpi Siekkinen, tekninen johtaja Jouni Riihelä, kaupunginjohtaja Timo Halonen, hallintojohtaja Ari Liikanen, konsernitarkastaja Aleksi Paananen ja strategia- ja kehityspäällikkö Aki Kauranen selostivat asiaa kaupunginhallitukselle.
Kaupunginhallitus, 13.8.2018
Mikkelin kaupunkistrategian mukaisia strategisia ohjelmia on valmisteltu kevään 2018 aikana.
Kaupunkistrategian 2018–2021 strategiset ohjelmat: Hyvän elämän ohjelma, Kestävän kasvun ohjelma ja Elinvoimaohjelma sekä matkailun – ja vapaa-ajanohjelma, työllisyysohjelma ja EcoSairila-, Kalevankangas-, MemoryCampus- kehittämisalustat ovat valmisteltu kevään 2018 aikana. Lisäksi on laadittu kuvaus konsernirakenteen tiivistämisestä.
Ohjelmien ja kehittämisalustojen valmistelusta ovat vastanneet erikseen nimetyt poikkihallinnolliset valmisteluryhmät. Valmistelussa on huomioitu kevään 2018 aikana valmistunut kaupunkirakenneselvitystyöryhmän esitys, Etelä-Savon maakuntastrategian kärkivalinnat: metsä, ruoka ja vesi. Lisäksi taustalla ovat vaikuttaneet mm. tuleva maakuntauudistus, kuntien hyvinvointi- ja elinvoimatehtäviin liittyvät kysymykset, kestävä kehitys sekä kaupungistuminen globaalina ilmiönä.
Kehittämisalustat omistaa kaupunki ja sidosryhmien kanssa tehtävästä yhteistyöstä, rooleista, vastuista ja kehittämissisällöistä linjataan sopimuksellisesti.
Syksyllä 2018 valmistellaan kaupunkirakenneselvitykseen perustuva palvelusuunnitelma, jossa kuvataan tarkemmin muut kuin strategisissa ohjelmissa määritellyt kaupungin palvelut sekä toiminnot resursseineen.
Strategisten ohjelmien seuranta integroidaan osaksi kaupungin johtamisjärjestelmää. Kaupunginvaltuustolle raportoidaan säännöllisesti etenemisestä talouden ja toiminnan seurannan yhteydessä.
Strategiset ohjelmat ja kehittämisalustojen kuvaukset ovat liitteenä.
Kaupunginhallitus esittää kaupunginvaltuustolle, että se hyväksyy kaupunkistrategian vuosille 2018–2021 strategiset ohjelmat sekä matkailun ja vapaa-ajan ohjelman, työllisyysohjelman, kehittämisalustojen sisällöt ja esityksen konsernirakenteen tiivistämiseksi.
Kaupunginhallitus esittää, että kaupunginvaltuusto hyväksyy kaupunkistrategian vuosille 2018–2021 strategiset ohjelmat sekä matkailun ja vapaa-ajan ohjelman, työllisyysohjelman, kehittämisalustojen sisällöt ja esityksen konsernirakenteen tiivistämiseksi.
Merkitään, että sivistysjohtaja Virpi Siekkinen, tekninen johtaja Jouni Riihelä ja kaupunginjohtaja Timo Halonen selostivat asiaa kaupunginvaltuustolle.
Merkitään, että valtuutetut Marja Kauppi ja Eero Aho poistuivat kokouksesta tämän pykälän käsittelyn aikana.
Mikkelin kaupunki/Timo Halonen, Aki Kauranen, Virpi Siekkinen, Jouni Riihelä, Emmi Eronen, Helena Skopa, Arja Väänänen, Timo Rissanen, Miksei Oy/Juha Kauppinen, Maisa Häkkinen, Xamk/Kalevi Niemi, Mikkelin yliopistokeskus/Matti Malinen
Liite Kv Strategiset ohjelmat, sisältö.pdf (pdf, 275 kt)
Liite Kv Kaupunkistrategia - ohjelmakortit, indikaattorit.pdf (pdf, 706 kt)
Liite Kv Kaupunkistrategia - kehittämisalustat.pdf (pdf, 3982 kt)
päätös on syntynyt virheellisessä järjestyksessä
päätöksen tehnyt viranomainen on ylittänyt toimivaltansa
Käyntiosoite: Maaherrankatu 9 - 11
Kirjaamon aukioloaika on maanantaista perjantaihin klo 9.00 - 16.00.
§ 87 Eron myöntäminen Riitta Pellavalle Etelä-Savon pelastuslautakunnan varajäsenyydestä ja uuden varajäsenen valitseminen
§ 88 Eron myöntäminen Kimmo Hokkaselle Mikkelin Vesiliikelaitoksen johtokunnan jäsenyydestä ja uuden jäsenen valitseminen
§ 89 Ero tarkastuslautakunnan jäsenyydestä ja uuden jäsenen valitseminen
§ 90 Tilapäisen valiokunnan asettaminen
§ 91 Sodan ja rauhan keskus Muistin perustaminen
§ 93 Lisämäärärahaesitys Mikkelin kaupungin Vanhalla Kasarmialueella sijaitsevan määräalan (kiinteistö 491-5-24-4) ja sillä sijaitsevien kasarmirakennusten ostamiseen
§ 94 Valtuustoaloite: Mikkelin valtuustostrategia pitää saada käytännöntasolle
§ 95 Valtuustoaloite kuntoportaista Mikkeliin
§ 96 Valtuutettujen Outi Kaurian ja Nina Jussi-Pekan huomioiminen (lisäpykälä)
§ 97 Valtuustoaloite: Joustavuutta koulukyyteihin (lisäpykälä)
§ 98 Valtuustoaloite: Opettajien sijaisuuksien hoitaminen (lisäpykälä)
§ 99 Valtuustoaloite: Kokoontumistiloilla elinvoimaa (lisäpykälä)
§ 100 Valtuustoaloite uskonnonvapauden vahvistamisesta mikkeliläisissä kouluissa ja päiväkodeissa (lisäpykälä)

References: § 92
 § 100

§ 87

§ 88

§ 89

§ 90

§ 91

§ 93

§ 94

§ 95

§ 96

§ 97

§ 98

§ 99

§ 100